
Sülysáp Város Önkormányzata Képviselő-testületének

2015. április 23-án tartandó munkaterv szerinti ülésére

7. napirendhez

Tárgy:
Védőnői körzetek 2014. évi munkájáról szóló beszámolók megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a védőnői körzetek beszámolóinak szíves megtárgyalását és elfogadását.

…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete
1./ Zemenné Jurás Katalin és Zima Judit védőnők beszámolóját az I. és II. sz. védőnői körzet 2014. évi munkájáról elfogadja,

2./ Zemenné Jurás Katalin védőnő beszámolóját a III. sz. védőnői körzet 2014. évi munkájáról elfogadja.

Határidő: azonnal
Felelős: polgármester
Sülysáp, 2015. április 13.

Horinka László s.k.


polgármester
Láttam! Sülysáp, 2015. április 14. 
Kiss Imre s.k. irodavezető

1. MELLÉKLET – I-II. körzet
SÜLYSÁP NAGYKÖZSÉG ÖNKORMÁNYZATA

KÉPVISELŐTESTÜLETE RÉSZÉRE

BESZÁMOLÓ SÜLYSÁP I. - II. sz. KÖRZET 2014. ÉVI VÉDŐNŐI MUNKÁRÓL

1.Demográfiai mutatók (2014. évi adatok) 

Védőnő I. sz. körzet




Védőnő II. sz. körzet

Élveszülések száma: 30



Élveszülés száma: 32

Csecsemőhalott: 0.




Csecsemőhalott: 0

Halvaszülés: 0.




Halvaszülés: 0

Gyerekhalálozás: 0.




Gyerekhalálozás: 0.

Koraszülés: 1.





Koraszülés: 1.

2.Gondozottak száma
Védőnő I.sz. körzet:




Védőnő II. sz. körzet:
Várandósok sz.: 13.(veszélyeztetett: 0)

Várandósok sz.:13 (v.:2)

      0-6 éves korú gyermekek száma: 181 (v.: 2) 0-6 éves korú gyermekek száma: 159 (v.: 48)

3.Várandós gondozás

2014. április 14-ig Szanyi Jánosné végezte a várandós gondozást mindkét körzetben. Április közepétől helyettesítésben Zima Judit védőnő végezte a tanácsadást hétfői napokon 2 órában az I. körzetben és Zemenné Jurás Katalin a II. körzetben keddenként 2 órában június 1-ig. 

Júniustól teljes állásban Nagy Éva II. körzetben hétfőn 2 órában és Zima Judit I. körzetben szerdánként végezte a várandós tanácsadást.

Védőnői munkánk kiemelt feladata a várandósok gondozása.

Heti egy alkalommal 2 óra védőnői tanácsadást tartunk mindkét körzetben, amit igénybe is vesznek a várandósok, itt adódik alkalom a négyszemközti beszélgetésre.

A családok gondozása során kiderül, hogy a várandósok még mindig nehéz anyagi körülmények között élnek, sokszor nehézséget jelent számukra a vizsgálatok elvégeztetése. Egyre nagyobb gondot okoz a szakrendelőbe való eljutás is, emellett a Bajcsy-Zsilinszky Kórház túlterheltsége miatt a várandósok nem szívesen mennek oda. A várandósok egy része inkább választja a számára leginkább megfelelő ellátást biztosító kórházak egyikét, ahol minden vizsgálatot helyben el tud végeztetni. A nehezebb körülmények között élő terheseink számára mi kérünk időpontot a szakvizsgálatok elvégzésére.

 A nyáron bevezetett új várandósgondozási rendelet, több fennakadást okozott, mind a nőgyógyász szakorvosok, házi orvosok, laborok és kismamák körében. A helyzet jelenleg sem állt még helyre. 

Várandós tanácsadáson és családlátogatás során segítjük a várandós anyákat eligazodni az előállt helyzettel, míg szakmai tanácsokkal látjuk el őket az egészséges terhesség kiviselésének érdekében. Célunk a várandósság problémamentes kihordása, a problémák minél korábbi észlelése, s koraszülések számának csökkentése.

4. Nővédelem
Eme területen fontos feladatunk a magas nem kívánt terhességek számának csökkentése. Tanácsadás és családlátogatás során a fogamzásgátló módszerekről tájékoztatás, a legmegfelelőbb módszer megtalálása, hogy csökkentsük a felelőtlen, úgy nevezett „becsúszott” gyermekek számát, akik általában a leginkább rászoruló családok körében vannak.  

Családlátogatás során beszélgetünk a szűrések jelentőségéről.  Továbbképzésen Zima Judit védőnő elvégezte a Védőnői Méhnyak szűrő program elméleti és gyakorlati részét is.

Egyre több mater vállalja, hogy elvégezteti a szükséges vizsgálatokat, hogy anyatejet adó lehessen háztól-házig adás keretében. Amit mi nagyon szorgalmazunk.

5.Csecsemő-és kisdedgondozás

Csecsemőt és kisdedet nevelő családok többsége rendezett körülmények között él, szeretettel gondoskodnak gyermekeikről. A II. körzetre jellemző az elszegényedés, egyre több család küzd az anyagi nehézségekkel. Növekszik azoknak a családoknak a száma, akik rendszeresen igénybe veszik a segélyeket és adományokat.

Segítjük az anyákat, hogy minél hosszabb ideig táplálják anyatejjel gyermeküket,(a házól-házig beindulásával a pótlást is több helyen anyatejjel tudjuk megoldani) és a későbbiekben a reklámok ellenére egészséges ételeket biztosítsanak számukra. 

Mindkét gyerekorvossal tartunk (november 1-ig, dr. Laczkó Katalin felmondásáig) tanácsadást az oda vissza való jelzés problémamentesen működik Zima Judit védőnővel, Nagy Éva kolléganőnek voltak nézeteltérései dr. Laczkó Katalinnal, emiatt ő augusztus közepétől szakmai javaslatra nem vett részt a doktornő tanácsadásán. 

Védőnői tanácsadáson folyamatosan végezzük a státusz vizsgálatokat.

Kötelező védőoltásokat megkapják, egyik körzetben sincs olyan család, aki a védőoltások beadását megtagadná, sőt nagyon sok szülő az ajánlott védőoltásokat is igénybe veszi.

Munkánk nagy részét a védőnői tanácsadóban végezzük a védőnői és orvossal tartott tanácsadásokon, ahol figyelemmel kísérjük a gyermekek fejlődését. Így sajnos egyre kevesebb időnk jut a családlátogatásokra. 

Sok család veszi igénybe a bölcsődei ellátást, mivel az anya keresetére is szükség van, a GYES összege már nem elegendő a mindennapi megélhetéshez.

Ez évben örömünkre megnyílt a Happy Centrum családi napközi, melyben változatos programok és gyermekmegőrzés áll a családok rendelkezésére térítés ellenében.

6. Óvodások gondozása
A két körzetben 3 óvoda működik. Kapcsolatom az óvónőkkel jó és az információ cseréje folyamatos.

Szűrővizsgálatok (3, 4, 5, 6 éves státusz vizsgálatok) a védőnői, ill. a gyermekorvossal tartott tanácsadásokon történnek. A státuszvizsgálatok során egyre több beszédhibát tapasztalok. Szükség lenne folyamatos logopédiai fejlesztésre, nemcsak az iskolaköteles gyermekek részére, hanem a fiatalabb óvodáskorú gyerekek számára is. Az óvodában továbbra is a tisztasági vizsgálatok történnek.

7. Iskolaegészségügy
Sülysáp I körzet: Móra Ferenc Általános Iskola

Címe: 2241. Sülysáp, Malom u 14-18.

Tanulók létszáma a 2013/2014. tanévben 312 fő, a 2014/2015. tanévben 294 fő.

Sülysáp II körzet: Móra Ferenc Általános Iskola Tagiskola

Címe: 2241 Sülysáp, Vörösmarty u. 1.

Tanulók létszáma a 2013/2014. tanévben 161 fő, a 2014/2015. tanévben szintén 161 fő.

Munkakapcsolatom az iskolával jó, folyamatos a kapcsolattartás.

A szűrővizsgálatok és a kötelező védőoltások (6. o, 8. o.) a Fő utcai védőben történik.

A szűrővizsgálatokkal kapcsolatos észrevételek:

Változatlanul sok a tartási rendellenességgel, obesitassal, szemészeti elváltozással kiszűrtek száma. 

Kampányoltási elmaradásunk nem volt. Idén új választható kampányoltás jelent meg. A 7. évfolyamos lányok kérhették a HPV elleni védőoltást. Az átoltottság 90%-os volt. A fejtetvesség intézményeinkben változatlanul jelen van, egy - egy családban előfordul, őket körzeti védőnőjével együtt rendszeresen ellenőrizzük otthonukban.

Ez év októberében az egészségnap keretében az dohányzás témakörében tartott interaktív foglalkozást Zemenné Jurás Katalin felsősöknek. 

8. Egyebek

Kapcsolatot tartok fenn a Polgármesteri Hivatallal, gyámügyi és szociális főelőadóival, családsegítő szolgálattal.

Tárgyi feltételekben változások nem történtek. A számítógép korszerűsítésre szorul, emellett még egy gép lenne szükséges, hogy a munkánkat zavartalanul tudjuk végezni. (egy gép már megvalósult( 2015.03.24.-én) 

Munkaértekezlet az Ántsz Monori, Nagykátai Kistérségi Intézet keretében ez év májusában 1 alkalommal vettünk részt. Védőnői szakfelügyeletet a Nagykátai Kistérségi Ántsz- től Bőti Edina látja el. 

Baba- Mama klubot vezettünk, a védőbe heti egy alkalommal szerdai napon novemberig. Ezt követően a megnövekedett terhek miatt átmenetileg szünetel.

Az év folyamán több továbbképzésen részt vettünk, amivel szakmai munkánk színvonalát tudjuk növelni.

Köszönettel tartozunk mindazoknak, Polgármester Úrnak, tisztelt képviselőtestületnek, akik segítő támogatásukkal hozzájárulnak ahhoz, hogy hivatásunkat fennakadás nélkül végezzük.

Kérjük a tisztelt Polgármester Urat és a Képviselőtestületet mindkét körzetre vonatkozó beszámolónk elfogadását.

Sülysáp, 2015.03.26.


Zemenné Jurás Katalin és Zima Judit

védőnő
2. MELLÉKLET – III. körzet
Sülysáp Nagyközségi Önkormányzatának

Képviselőtestülete

Beszámoló Sülysáp III. sz. védőnői körzetben 2014. évben végzett munkáról

Tisztelt Képviselőtestület!

Decemberi adatok alapján a gondozott családjaim száma: 135. Élveszülések száma:31 fő, halvaszülés:0, koraszülés:2 fő, Várandósok száma:20 fő (2 szociálisan hátrányos helyzetű és 1 kiskorú 18 év alatti), 0-6 éves gyerekek száma:166 fő volt, ebből 25 fő veszélyeztetett.

Várandós gondozás:

Heti 2 órában várandós tanácsadást tartok. Hivatásomban ezt tartom a legfontosabb feladatnak. A tanácsadások jó alkalmak arra, hogy jobban megismerjem helyzetét, gondolkodását és így kapcsolatunk szorosabbá, bizalmasabbá válhat. Az új várandósgondozási törvény értelmében nyár közepétől változások történtek az ellátásban. Az eddigi tapasztalatok azt mutatják, hogy az átállás nem zökkenőmentes. A várandósok nehezen viselik az ebből adódó nehézségeket.

Az anyagi gondokkal küzdő várandósoknak nehéz, akár egy vizsgálatra is eljutni a közeli településekre, ill. Budapestre, ezért fontos kihangsúlyoznom, a vizsgálatok fontosságát a munkám során. Egyre több nem tervezett várandóssággal találkozom, ami kiemelt figyelmet igényel.

A Bajcsy- Zsilinszky kórház túlterheltsége miatt a gondozottaim sokat panaszkodnak, hogy nehezen kapnak időpontot és sokat kell várniuk a vizsgálatokra.

A tanyákon (Sándorszállás, Jakabszállás) élő kismamák ellátása ebből a szempontból bonyolult. Mivel ügyeiket szívesebben intézik a hozzájuk közelebb eső településeken, (Dány, Isaszeg, Gödöllő) területileg viszont hozzám tartoznak, (ezáltal Gyömrő, Bajcsy kórház) ezt a kettősséget nehezen élik meg a kint élő kismamák a helyzet ez évben sem változott. A nehézségek ellenére együttműködők és jó a kapcsolatom velük. A külterületeken élő kismamák számára az ÁNTSZ ingyenes vízminta vizsgálatot biztosít, melynek szervezésében segítek. 

A családlátogatások során a segítségnyújtás sokkal személyre szabottá és egyedivé válik, mely megkönnyíti a gondozás hatékonyságát.

Csecsemő- és kisdedgondozás:
Önálló védőnői tanácsadásom heti 2 óra, valamint orvossal együtt történő csecsemő tanácsadás 2-3 órát vesz igénybe Dr. Balog Erzsébet gyermekorvossal. A csecsemőket és kisdedek státuszvizsgálatait közösen a doktornő tanácsadásán végzem, szükség esetén szakorvosi vizsgálatra irányítjuk őket. A gyermekek fekvőbeteg ellátását a Jászberény kórház Csecsemőosztálya látja el. Sok panasz érkezik az ellátás színvonalára. A családok számára nehezen megközelíthető a kórház főleg a saját autóval nem rendelkezőknél. A Doktornő és több család jelezte az Önkormányzatnak, hogy kezdeményezze, a településünkhöz közelebbi kórház lássa el a gyerekek fekvőbeteg ellátását. (2015. elején ez a probléma már megoldódott)   

A vizsgálatok során és a családlátogatásokon, a csecsemő és kisded testi- lelki szellemi fejlődését követem nyomon. A látogatásokon lehetőségem van felhívni a figyelmet a tudatos gyermekvállalásra, gyermeknevelésre valamint a preventív szűrővizsgálatok fontosságára.

Tovább emelkedett az elszegényedő családok száma. A családok nagy részének még mindig hitel törlesztése van, vagy albérletben laknak, amely tovább nehezíti a helyzetüket. A magas fokú munkanélküliség tovább ront az életszínvonalukon. A mindennapi megélhetés problémája hozzájárul a családok rossz általános hangulatához, közérzetéhez. Próbálnak kilábalni ebből a nehéz helyzetből, minden külső segítséget szívesen vesznek: élelmiszer adományokat, használt ruhát, bútort, háztartási gépeket, játékokat. Segítek ezek felkutatásában, kiosztásában.

Óvodai- iskolai munka:
Csicsergő Napközi Otthonos Óvoda 2. sz. Tagóvoda létszáma: 2013/2014. tanévben 73 fő, 2014/2015. tanévben 69 fő.

Az óvodában nincs csoportos szűrővizsgálat. Viszont a szülők évente (3,4,5,6évesen) hozzák a gyermeküket státuszvizsgálatra, amely kapcsán felmérjük a gyermek testi –lelki- szellemi fejlettségét.(súly, magasság, vérnyomás, látás, hallás, képességek, készségek, mozgás, beszéd).

Az eltérések kiszűrését követően a megfelelő szakemberhez irányítom őket, ill. nevelési tanácsokkal látom el a családot. Egyre több a beszédhibás gyermek, ezért különösen rosszul érintette az óvodát, hogy a 2014/2015-ös tanév első félévében logopédus nélkül maradt.

Szent István Általános Iskola+ SNI (18) létszáma: 213 fő (2013/2014. tanévben) és 202 fő (2014/2015. tanévben SNI:10 fő) 

Az SNI-s létszámok csökkenésének oka a fokozott integráció, amely során gyógypedagógiai külön órák keretében történik a fejlesztés.

Az iskolában jelentendő szűrések a 2. 4. 6. és 8. osztályosoknál történik. Az iskolaorvos (Dr. Balog Erzsébet) a tanácsadóban vizsgálja a gyerekeket. A testi lelki- szellemi fejlettség megállapítását követően a kiszűrt elváltozásokkal a házi gyermekorvoshoz irányítjuk a szülőket gyermekükkel. Ezt követően kerül sor egy esetleges szakorvosi vizsgálatra, persze elváltozás függvényében. Minden ilyen esetben a vizsgálatokról írásos visszaigazolást (lelet) kérünk. A tartási rendellenességgel kiszűrt gyermekeknek lehetősége nyílt 2014. szeptemberétől a Szent István Általános Iskolában fejlesztő torna igénybe vételére. Hely hiányában, csak a legsúlyosabb esetek kerülnek be a fejlesztésre. 

Az iskolai kampányoltások a 6. -7. osztályosoknál Szeptemberen, októberen valamint márciusban került sor, oltási elmaradás nem történt. Új kampányoltás a HPV elleni védőoltás, amely a 7. osztályos lányok számára volt választhatóan elérhető. Az iskolában minden kedvezményezett kapta.      

Az iskolában minden évben tartok előadásokat. A 5. - 6. osztályosoknak serdülőkori változásokról, 4. évfolyamon pedig a helyes fogápolásról, személyi higiénéről tartottam előadást. Részt vettem a Móra F. Ált. Iskola által szervezett egészségnapon, ahol dohányzás témakörében tartottam interaktív foglalkozást.

Az intézményekben folyamatos tisztasági és tetvességi vizsgálat történik. Csak egy-két család jelent problémát melyen a védőnő kolléganővel közösen oldunk meg.

Nővédelem:
A munkám során a családlátogatások alkalmával a tudatos családtervezést és a fogamzásgátlás lehetőségeit valamint a szűrések fontosságát hangsúlyozom. Sajnos a terhesség megszakítások száma továbbra sem csökkent, ezért a prevencióján továbbra is van mit dolgoznunk.

Társszervezetek:
A Családsegítő és Gyermekjóléti szolgálattal jó a kapcsolatom. Bármilyen kérésem, kérdésem merült fel, szívesen segítettek nekem. Bemutatták a problémás családokat, szívesen látogatták meg velem ezeket a családokat. Ezúton is köszönöm a segítségüket és támogatásukat. 

Egyebek:
Továbbképzésen több alkalommal jártam, pl. a Védőnői méhnyak szűrő program elméleti képzésében, az iskola védőnői konferencián és a MÁK juttatásokról szóló programján is részt vettem. 

A családok egyre inkább elvárják a látogatás előtti időpont-egyeztetést (nem csak a bejelentkezést). Az interneten elérhető információk gyakran befolyásolják a családokat.

A tanácsadóm felszereltsége nem változott. A számítógép lassúsága megnehezíti mindennapi munkámat, a telefon térerő hiányában pedig sokszor válok elérhetetlenné önhibámon kívül a gondozottak számára. (2015.03.23.-án a számítógép probléma megoldódott. Köszönet érte!)

A jövőben is igyekszem a legjobb tudásom szerint végezni a munkámat.

Köszönöm a tisztelt képviselőtestület támogatását és kérem a beszámolóm elfogadását.

Kelt: Sülysáp, 2015. 03. 26.

Zemenné Jurás Katalin

